**Az Állatorvostudományi Egyetem**

**Szervezeti és Működési Szabályzata**

**III. kötet**

**Felvételi Eljárásrend**

**Budapest**

**2016**

## ÁLTALÁNOS RENDELKEZÉSEK

**1. §**

1. Az Állatorvostudományi Egyetem Felsőoktatási Felvételi Eljárásrendje (a továbbiakban: Szabályzat) a nemzeti felsőoktatásról szóló 2011. évi CCIV. törvény (Nftv.), a felsőoktatási felvételi eljárásról szóló 423/2012. (XII. 29. ) Kormányrendelet (a továbbiakban: Kormányrendelet) alapján készült.
2. A Szabályzat hatálya kiterjed az Egyetem valamennyi tagozatának valamennyi szakán magyar nyelven folyó alapképzésekre (BSc, BA, MSc, MA), osztatlan egyetemi képzésre (MSc), második és további alapképzésekre és felsőoktatási szakképzésre jelentkező magyar és nem magyar állampolgárok felvételi eljárására.
3. Ha jogszabály másként nem rendelkezik – az Európai Gazdasági Térség tagállamai kivételével – a nem magyar állampolgárok csak önköltséges képzésre jelentkezhetnek.
4. A Szabályzat nem terjed ki a nem magyar állampolgárok idegen nyelven folyó költségtérítéses képzésére.
5. Magyar állampolgárok idegen nyelven folyó önköltséges képzésére és a szakirányú továbbképzésre más szabályok vonatkoznak.
6. A doktori képzés felvételi eljárásáról külön szabályzat rendelkezik.

## A JELENTKEZÉS

**2. §**

1. A jelentkezés felsőoktatási intézménybe, szakra, szakképzésre, képzési helyre és munkarendre történik.
2. Jelentkezni csak szakindítási határozattal engedélyezett és a hivatalos, Oktatási Hivatal által felsőoktatási felvételi tájékoztatóban (a továbbiakban: Tájékoztató) megjelentetett alap- és mesterképzésre, osztatlan képzésre, *felsőoktatási szakképzésre* továbbá a szakirányú továbbképzésre, meghatározott *munkarendre* és finanszírozási *formára* lehet.
3. A szakok az Oktatási Hivatal Tájékoztatójában kerülnek közzétételre.
4. Minden évben két felvételi eljárás hirdethető:
5. a februárban induló képzésekre történő jelentkezés határideje – minden képzési szintre vonatkozóan – a képzés indítását megelőző év november 15. napja.
6. a szeptemberben induló képzésekre történő jelentkezés esetén a jelentkezés határideje a képzés indítása szerinti év február 15. napja.
7. A (2) bekezdésben meghatározott felvételi eljárásokat követően az oktatásért felelős miniszter (a továbbiakban: miniszter) a felvételi eljárás eredménye alapján – a felsőoktatási intézmények képzési sajátosságaira is tekintettel – pótfelvételi eljárást engedélyezhet.
8. A pótfelvételi eljárás során
9. a meghirdetett szakokat, jelentkezési határidőt és feltételeket az oktatásért felelős miniszter által vezetett minisztérium (a továbbiakban: minisztérium) és az Oktatási Hivatal honlapján kell a felvételi döntés kihirdetését követő egy héten belül nyilvánosságra hozni;
10. a jelentkezési határidő a meghirdetést követő 15. nap;
11. az a személy nyújthat be jelentkezést, aki az adott felvételi eljárásban nem nyújtott be jelentkezést vagy nem nyert felvételt;
12. a jelentkező kizárólag egy felsőoktatási intézmény egy képzésére adhat be jelentkezési kérelmet,
13. nem vehető fel az a jelentkező, akinek az összpontszáma nem éri el a (2) bekezdésben meghatározott felvételi eljárás során ugyanazon a szakon, munkarendben és finanszírozási formában hirdetett képzésre megállapított ponthatárt,
14. a felsőoktatási intézmény a felvételről a jelentkezési határidőt követő 20. napig döntést hoz.
15. A felsőoktatási felvételi eljárásokban igazolási kérelem előterjesztésének helye nincs.

## A FELVÉTELI JELENTKEZÉSI KÉRELEM

**3. §**

1. A felvételi eljárás a jelentkező kérelmére indul.
2. A kérelmet az Oktatási Hivatalhoz a Hivatal által e célra biztosított informatikai rendszer segítségével kitöltött elektronikus nyomtatványon,
3. azt kinyomtatva, aláírva, postai úton beküldve vagy
4. ügyfélkapun keresztül lehet benyújtatni.
5. A kérelem benyújtásakor a készpénz átutalási megbízás feladóvevényének másolatával vagy a banki átutalás igazolása másolatának mellékelésével igazolni kell az alapdíj és a kiegészítő díj befizetését. A szükséges további mellékleteket a jelentkező választása szerint postai vagy elektronikus úton nyújtja be.

# 4. §

1. A jelentkező egy felvételi eljárásban – függetlenül a korábban megszerzett végzettségeitől és szakképzettségeitől – az Nftv. 39. § (4) bekezdés szerint legfeljebb öt meghirdetésre – felsőoktatási intézménybe, karra, szakra, szakképzésre, képzési helyre és munkarendre – jelentkezhet, amelyeken belül megjelölhető több finanszírozási forma.
2. Amennyiben a jelentkező az (1) bekezdésben meghatározott lehetőséggel élni kíván, a felvételi kérelem benyújtásakor fel kell tüntetnie, hogy
3. mely felsőoktatási intézményekbe, karokra, illetőleg szakokra, szakképzése - ha van, mely önálló szakképzettség megszerzését lehetővé tevő szakirányra, mely képzési helyre, illetve képzési nyelvre -, mely képzési formára, teljes idejű (nappali munkarend szerinti), részidős képzésre (esti, levelező munkarend szerinti) vagy távoktatásra, továbbá milyen finanszírozási formára jelentkezik, és
4. milyen sorrendben kéri felvételi jelentkezéseinek elbírálását.
5. A jelentkező az általa meghatározott jelentkezési sorrendet a felvételi eljárás során a besorolási döntés időpontját megelőző 14. napig terjedő határidőn belül – elektronikus úton

– egy alkalommal módosíthatja. Az intézményi felvételi vizsgák lebonyolításának biztosítása miatt a mesterképzésekre is jelentkezők sorrendmódosítást a besorolási döntés időpontját megelőző 30. napig terjedő határidőn belül kérhetnek.

1. A *jelentkezési* kérelem elbírálásához szükséges azon adatokat, igazolásokat, okiratokat, amelyek a jelentkezési *kérelem* benyújtásakor még nem álltak a jelentkező rendelkezésére, a besorolási döntés időpontját megelőző 50. napig terjedő határidőn belül *kell elektronikusan benyújtani*. A besorolási döntés időpontját megelőző 14. napig terjedő határidőn belül kell benyújtani a jelentkezés*i kérelem* benyújtását követően megszerzett nyelvvizsgára, érettségi bizonyítványra, érettségi tanúsítványra, oklevélre, szakképzettséget igazoló okiratra, illetve egyéb jogcímekre vonatkozó adatokat, okiratokat, igazolásokat. A keresztféléves felvételi eljárásban és a pótfelvételi eljárásban valamennyi, a jelentkezés benyújtását követően megszerzett dokumentumot a besorolási döntés időpontját megelőző

14. napig terjedő határidőig kell benyújtani. A külföldi középiskolában érettségiző jelentkező, kérelmére, hiánypótlását ettől eltérő határidővel, de legfeljebb a besorolási döntést megelőző 8. napig teheti meg.

1. A felsőoktatási intézmény, amennyiben a jelentkező az intézmény által meghatározott - csak az adott intézményben kötelező - mellékletet nem nyújtja be, a besorolási döntés időpontja előtt 45 nappal - keresztféléves felvételi eljárás esetében 30 nappal - hívja fel a jelentkezőt ennek pótlására.
2. A mellékletek a felvételi eljárásban egyszerű másolatban benyújthatók, azonban a hallgatói jogviszony létesítésének feltétele a felsőoktatási intézménybe történő beiratkozáskor az eredeti igazolások, okiratok bemutatása.
3. A felvételi eljárás során a felsőoktatási intézmény, illetve a Hivatal a felvételi jelentkezési kérelem elbírálásához szükséges további adatokat, igazolásokat kérhet a jelentkezőtől.
4. A jelentkezési *kérelmen* feltüntetett adatok valódiságáért a jelentkező a felelős. Más felsőoktatási intézményben korábban létrejött, illetve megszűnt hallgatói jogviszonyra vonatkozó vagy a felvétel eredményét befolyásoló valótlan adatszolgáltatás hátrányos jogkövetkezménye a jelentkezőt terheli. Valótlan adatszolgáltatás esetén a felvételről szóló döntést a rektor utólag megsemmisíti.
5. Ha a jelentkezési *kérelem* vagy mellékletei hiányosak, illetőleg ha a felvételi eljárási díj befizetését a jelentkező nem igazolta, és a Tájékoztatóban meghatározott időpontig a hiányokat nem pótolja, nem vehet részt a felvételi eljárásban.

## A FELVÉTELI ELJÁRÁS

* 1. **Pontszámítás alapképzésre és osztatlan képzésre történő jelentkezés esetén 5. §**
1. Alapképzésre és osztatlan képzésre történő jelentkezés esetén a jelentkező teljesítményét felvételi összpontszámmal kell értékelni, amelyet az alábbiak szerint kell számítani:
	1. a középiskolai teljesítmény alapján kapott pontok (a továbbiakban: tanulmányi pontok) és az érettségi eredmények alapján kapott pontok (a továbbiakban: érettségi pontok) összeadásával, vagy
	2. az érettségi pontok kétszerezésével,

mindkét esetben az esetleg szerzett érettségi többletpontok és egyéb többletpontok hozzászámításával.

1. Az (1) bekezdés szerinti két számítási mód közül azt kell alkalmazni, amelyik a jelentkező számára előnyösebb.
2. A felvételi eljárásban a jelentkező összesen
	1. a középiskolai osztályzatai és az érettségi vizsgákon elért százalékos eredményei átlaga alapján legfeljebb 200 tanulmányi pontot;
	2. a jelentkezés feltételéül meghatározott érettségi vizsgaeredményei alapján legfeljebb 200 érettségi pontot;
	3. az emelt szinten teljesített érettségi vizsgákért legfeljebb 100 érettségi többletpontot;
	4. az esélyegyenlőség biztosítása érdekében 13. §-ban meghatározott többletpontokat;
	5. egyéb, a 10-11. §-ban meghatározott többletpontokat szerezhet.
3. A (3) bekezdés *c)-e)* pontja alapján adható többletpontok összege legfeljebb 100 pont lehet. A jelentkező abban az esetben is csak 100 pontra jogosult, ha a különböző jogcímek alapján elért többletpontjainak az összege ezt meghaladná.

# 6. §

(1)A tanulmányi pontokat a jelentkező *9–12. (nyelvi előkészítő esetén 9–13.) évfolyamos középiskolai érdemjegyeiből* és a *középiskolai tanulmányok lezárásaként megszerzett* érettségi *bizonyítványban szereplő* vizsgatárgyak százalékos eredményeiből a következő módon kell kiszámolni:

1. öt tantárgy: a magyar nyelv és irodalom, a történelem, a matematika, egy legalább két évig tanult választott idegen nyelv (vagy nemzetiségi nyelv és irodalom) utolsó két (tanult) év végi érdemjegyeinek, valamint egy legalább két évig tanult választott természettudományos tantárgy utolsó két (tanult) év végi eredményeinek, vagy két, legalább egy évig tanult, választott természettudományos tantárgy utolsó (tanult) év végi érdemjegyeinek - a (2) és (3) bekezdésekre figyelemmel megállapított - összegét kettővel meg kell szorozni;
2. az érettségi bizonyítványban szereplő vizsgaeredmények közül a négy kötelező és egy szabadon választott érettségi vizsgatárgy százalékos eredménye átlagát egész számra kell kerekíteni.
3. Magyar nyelv és irodalomból, illetve nemzetiségi nyelv és irodalomból érdemjegyként évente a megfelelő nyelv és irodalom tantárgyak osztályzatainak számtani átlagát kerekítés nélkül kell figyelembe venni.
4. Az (1) bekezdés *a)* pontja alkalmazása szempontjából természettudományos tantárgy a biológia, a fizika, a kémia, a földrajz (a földünk és környezetünk) és a természettudomány tantárgyak.
5. Amennyiben a jelentkezőnek az érettségi bizonyítványában ötnél kevesebb vizsgatárgy szerepel, akkor a 6. § (1) bekezdés *b)* pontja szerinti átlag megállapításakor csak ezeket kell figyelembe venni.
6. Amennyiben a jelentkező külföldön vagy külföldi rendszerű középiskolában folytatott tanulmányokat követően jelentkezik felsőoktatási intézménybe és ezért az (1)-(4) bekezdésben meghatározott módon pontszáma nem állapítható meg, a Hivatal dönt a tanulmányok során szerzett osztályzatok tanulmányi pontként történő figyelembevételéről.

# 7. §

1. Az érettségi pontokat a képzési területre vagy szakra vonatkozóan meghatározott két érettségi vizsgatárgy, vagy az így meghatározott érettségi vizsgatárgyak listájából a jelentkező számára legkedvezőbb két érettségi vizsgatárgy eredményei alapján kell kiszámolni, *ebben figyelembe kell venni a Kormányrendelet 3. melléklet szerint a jelentkezés meghatározott feltételeként teljesített emelt szintű érettségi vizsga eredményét.*
2. Az érettségi pontok száma - a közép- és az emelt szintű érettségi vizsga esetén egyaránt

- egyenlő az érettségi vizsgán az adott vizsgatárgyból elért százalékos eredménnyel.

1. Az érettségi vizsgatárgyak százalékos eredményét az érettségi bizonyítvány, illetve a tanúsítványok alapján kell figyelembe venni.
2. *Ha* ugyanabból a tárgyból a jelentkező több, különböző eredménnyel is rendelkezik, a számára legelőnyösebb eredményt kell figyelembe venni *az (1) bekezdésben foglaltak figyelembevételével.*

|  |  |  |  |
| --- | --- | --- | --- |
| (5) A nem a | többszintű érettségi | vizsgarendszerben tett | közismereti érettségi |
| vizsgatárgyaknak | a felvételi eljárás | időpontjában hatályos | érettségi közismereti |

vizsgatárgyakkal való megfeleltetését a jelentkező által a jelentkezés benyújtásával egyidejűleg előterjesztett kérelmére az érettségi vizsga letételének időpontjában hatályos és a felvételi jelentkezés időpontjában hatályos vizsgakövetelmények szakmai tartalmának összevetése alapján a Hivatal állapítja meg. A Hivatal köteles a tantárgyi megfeleltetésre, amennyiben a vizsgakövetelményeknek legalább 75 százaléka megegyezik, illetve az elutasításra, amennyiben az egyezés nem éri el az 50 százalékot. A megfeleltetett érettségi vizsgatárgyak jegyzékét az Oktatási Hivatal a felvételi eljárás honlapján közzéteszi.

1. Azon érettségi vizsgaeredmény alapján, amelynél ezt jogszabály kizárja, érettségi pont nem számítható.
2. A nyelvvizsga-bizonyítvány alapján megállapított érettségi eredmény nem vehető figyelembe abban az esetben, ha az emelt szintű érettségi az adott nyelvből jelentkezési feltétel.
3. Amennyiben a jelentkező külföldön vagy külföldi rendszerű középiskolában folytatott tanulmányokat követően jelentkezik felsőoktatási intézménybe és ezért az (1)-(7) bekezdésben meghatározott módon pontszáma nem állapítható meg, az Oktatási Hivatal dönt az érettségi pont megállapításáról.
4. Nem számítható érettségi pont az érettségi vizsgatárgy százalékos eredményéből, amennyiben a vizsgázó a gyakorlati vizsgarészt szóbeli vizsgarésszel pótolta, és az érettségi bizonyítványt, illetve a tanúsítványt az érettségi vizsga vizsgaszabályzatának kiadásáról szóló 100/1997. (VI. 13.) Korm. rendelet 37. § (3) bekezdése alapján ennek megfelelően záradékkal látták el.

# 8. §

1. Az alapképzés és az osztatlan képzés felvételi eljárása során a Kormányrendelet 1. számú mellékletében meghatározottak szerint jelen szabályzaban meghatározva
	1. egészségügyi vizsgálat;
	2. pályaalkalmassági vizsgálat,
	3. gyakorlati vizsga,
	4. a nem magyar állampolgárok számára magyar nyelvi alkalmassági vizsga, szervezhető.
2. Az (1) bekezdés *a)*, *b)*, *d)* pontja alapján végzett vizsgálat, illetve vizsga értékelése

„megfelelt” vagy „nem felelt meg” minősítés lehet. A „nem felelt meg” minősítés esetén a jelentkező összpontszáma nulla.

# Többletpontok számítása

**9. §**

1. Amennyiben a jelentkező érettségi pontjait az emelt szinten teljesített vizsga alapján számítják, a jelentkező az emelt szinten teljesített legalább 45 százalékos eredményű *második* érettségi vizsgáért érettségi többletpontra jogosult.
2. Ha a jelentkező az (1) bekezdés alapján jogosult az érettségi többletpontra, emelt szintű érettségi vizsgatárgyanként 50 érettségi többletpontra jogosult.

# 10. §

1. A jelentkező a *felvételi követelményen felül teljesített*, államilag elismert vagy azzal egyenértékű, magyartól eltérő idegen nyelvből tett nyelvvizsgáért nyelvenként
	1. középfokú (B2) komplex típusú nyelvvizsga esetén 28 többletpontra vagy
	2. felsőfokú (C1) komplex típusú nyelvvizsga esetén 40 többletpontra jogosult.11
2. A jelentkező az (1) bekezdés alapján legfeljebb 40 többletpontot kaphat akkor is, ha a többletpontokra több különböző nyelvből megszerzett nyelvvizsga alapján is jogosult lenne, vagy ha a különböző nyelvvizsgák alapján elérhető többletpontjainak összege ezt meghaladná. Egy nyelvből csak egy nyelvvizsgáért adható többletpont.
3. Államilag elismert középfokú (B2) írásbeli vagy szóbeli típusú, illetve felsőfokú (C1) írásbeli vagy szóbeli típusú, vagy azzal egyenértékű nyelvvizsgával rendelkező akkor jogosult 28, illetve 40 többletpontra, ha a sajátos nevelési igénye miatt igazoltan nem tudja a komplex típusú nyelvvizsgát letenni.
4. Amennyiben a jelentkező egy adott idegen nyelvből egyidejűleg - a nyelvvizsga és a nyelvi Országos Középiskolai Tanulmányi Versenyen elért eredmény egyidejűségének kivételével - több jogcím alapján lenne jogosult többletpontra, akkor a többletpontokat csak egyszer, a számára legkedvezőbb pontszámot biztosító jogcímen kapja meg.

# 11. §

1. A jelentkező a következő jogcímeken a felvételi eljárás során
	1. az adott sportág országos sportági szakszövetsége, a Magyar Paralimpiai Bizottság vagy a Magyar Hallássérültek Sportszövetsége, illetve a Magyar Sakkszövetség által kiadott igazolás alapján - a 12. § (1) bekezdésében foglaltakat kivéve -

*aa)* a Nemzetközi Olimpiai Bizottság által szervezett olimpiai játékokon,

*ab)* 1984-től kezdődően a Paralimpián vagy Siketlimpián,

*ac)* a Nemzetközi Sakkszövetség (FIDE) által szervezett Sakkolimpián való részvétel esetén 50 többletpontra,

* 1. a Nemzetközi Olimpiai Bizottság vagy a Nemzetközi Paralimpiai Bizottság által elismert sportágban az adott sportág országos sportági szakszövetségének, a Magyar Paralimpiai Bizottságnak, illetve a Magyar Hallássérültek Sportszövetségének igazolása alapján

*ba)* világbajnokságon,

*bb)* Európa-bajnokságon

elért legalább 3. helyezésért 30 többletpontra,

* 1. az adott sportág országos sportági szakszövetségének igazolása alapján, a Nemzetközi Olimpiai Bizottság által elismert sportágban

*ca)* a korosztályos világ- vagy Európa-bajnokságon,

*cb)* az Universiadén,

*cc)* a Nemzetközi Egyetemi Sportszövetség (FISU) által szervezett egyetemi világbajnokságon,

*cd)* az Ifjúsági Olimpián

elért legalább 3. helyezésért 20 többletpontra,

* 1. az adott sportág országos sportági szakszövetségének igazolása alapján, a Nemzetközi Olimpiai Bizottság által elismert sportágban az országos sportági szakszövetség által felnőtt és felnőtt alatti első utánpótlás korosztály részére szervezett országos bajnokságon elért legalább 3. helyezésért 15 többletpontra,
	2. a Magyar Diáksport Szövetség igazolása alapján, a Nemzetközi Olimpiai Bizottság által elismert sportágban a Magyar Diáksport Szövetség által, vagy közreműködésével szervezett Diákolimpia országos döntőjében elért legalább 3. helyezésért 10 többletpontra
	3. a művészeti szakképzésben tanuló szakközépiskolások részére szervezett, a minisztérium által meghirdetett és anyagilag támogatott Országos Művészeti Tanulmányi Versenyeken egyéni versenyzőként elért 1-3. helyezésért 20 többletpontra;
	4. tárgyanként legfeljebb egy, a *ga)*-*gb)* alpont szerinti tanulmányi versenyeken elért eredmény alapján, ha a jelentkező a versenyeredményt azon tárgyak valamelyikéből érte el,

amelyeket a felsőoktatási intézmények a 16. § (1) bekezdése alapján érettségi pontot adó tárgyként a szakra vonatkozóan meghatároztak,

*ga)* az Országos Középiskolai Tanulmányi Versenyen és a Szakmacsoportos szakmai előkészítő érettségi tantárgyak versenyén elért 1-10. helyezésért 100, 11-20. helyezésért 50,

21-30. helyezésért 25 többletpontra,

*gb)* a Középiskolai Tudományos Diákkörök Országos Konferenciája versenyein elért helyezés alapján a nagydíjasoknak 30, az első díjasoknak 20 többletpontra;

* 1. az Ifjúsági Tudományos Innovációs Tehetségkutató Versenyen elért legalább 3. helyezésért 30 többletpontra;
	2. egyéb, a *g)* pont alá nem tartozó tantárgyból Országos Középiskolai Tanulmányi Versenyen elért eredményért, ha olyan tárgyból érte el, amelynek elfogadásáról az érintett intézmények előzetesen megegyeztek, az 1-10 helyezés esetén 20 többletpontra;
	3. az 1993 után szerzett, az Országos Képzési Jegyzékben szereplő emelt szintű (54-es szakmaszámú) szakképesítésért *vagy emeltszintű (55-ös szakszámú) szakképesítés- ráépülésésért a rendelet 4. melléklet szerinti* szakiránynak megfelelő továbbtanulás esetén 24 többletpontra;
	4. a szakképzésről szóló 2011. évi CLXXXVII. törvény 73. § (2) bekezdés *h)* pontja szerint a szakképesítésért felelős miniszter által szervezett országos szakmai tanulmányi versenyen elért helyezése alapján a szakmai vizsga egésze (minden része) alól felmentést kapott jelentkező szakiránynak megfelelő továbbtanulás esetén 30 többletpontra

jogosult.

1. Az (1) bekezdés *b)-e)* pont alapján a többletpontot csak abban az esetben kaphatja meg a jelentkező, ha az arra jogosító eredményt legkésőbb a jelentkezés évét megelőző 8 éven belül szerezte.
2. Az (1) bekezdés *ga)* alpontja alkalmazása során a döntőbe jutott, de azon részt nem vevő jelentkezőt - a verseny szervezőjének igazolása alapján - a döntőben elvileg elérhető utolsó helyezést elérőnek kell tekinteni.
3. Az (1) bekezdés alkalmazása során jogcímenként legfeljebb egy-egy többletpontra jogosító eredmény alapján jogosult többletpontra a jelentkező. Az (1) bekezdés a)-e) pontjaiban meghatározott jogcímek közül csak a pontszámítás szempontjából legkedvezőbb jogcím után kaphat többletpontot a jelentkező.

# 12. §

1. A Nemzetközi Olimpiai Bizottság által szervezett olimpiai játékokon, a Nemzetközi Sakkszövetség (FIDE) által szervezett Sakkolimpián, 1984-től kezdődően a Paralimpián vagy Siketlimpián 1-6. helyezést elért jelentkezők felvételi összpontszáma bármely általuk választott intézményben meghirdetett képzésen - amennyiben megfelelnek a jelentkezési és alkalmassági feltételeknek, valamint elérik a 16. § (5) bekezdésben, illetve 14. §-ban meghatározott pontszámot - 500 pont.
2. Az államközi megállapodás alapján Magyarországon tanulmányokat folytató személyek, illetve a miniszter döntése alapján a felsőoktatásról szóló törvény, illetve az Nftv. szerint - a miniszter által meghatározott, legalább két féléves - előkészítő

tanulmányokat folytatott és e tanulmányok zárásaként eredményes záróvizsgát tett személyek - amennyiben megfelelnek a jelentkezési és alkalmassági feltételeknek - felvételi összpontszáma 500 pont. Ezeknek a személyeknek a köréről a miniszter által meghatározott szervezet tájékoztatja az egyetemet.

# Esélyegyenlőség biztosítása

**13. §**

1. Az esélyegyenlőség biztosítása érdekében
	1. a hátrányos helyzetű, a tartós nevelésbe vett és az árva jelentkező minden jelentkezési helyén 40 többletpontra;
	2. a fogyatékossággal élő jelentkező minden jelentkezési helyén 40 többletpontra;
	3. az a jelentkező, aki a jelentkezési határidő és a felvételi döntés közötti időszakban gyermeke gondozása céljából fizetés nélküli szabadságon lévő, *csecsemőgondozási díjban*, gyermekgondozási segélyben, gyermeknevelési támogatásban vagy gyermekgondozási díjban részesül, minden jelentkezési helyén 40 többletpontra

jogosult.

1. A jogosultságot (a kedvezményre jogosító feltételek meglétét) jelen szabályzat 4. § (4) bekezdésében meghatározott határidőig kell igazolni.
2. A felvételi eljárás lebonyolítása során az Oktatási Hivatal és a felsőoktatási intézmények kötelesek biztosítani a fogyatékossággal élő jelentkező számára a felvételi eljárásban való részvétel feltételeit.
3. A fogyatékossággal élő jelentkezőt a felvételi eljárás során ugyanazok a kedvezmények illetik meg, mint amelyek a közoktatásról illetve a köznevelésről szóló jogszabályok alapján megillették.
4. Amennyiben a felsőoktatási intézmény a felvétel feltételéül egészségügyi, pályaalkalmassági, szakmai alkalmassági követelményt határoz meg, a fogyatékossággal élő jelentkezőt a felsőoktatási intézmény szabályzata szerint illethetik meg kedvezmények illetve felmentések.
5. A (3)-(5) bekezdés alapján nyújtott kedvezménynek vagy mentesítésnek a fogyatékosság jellegéhez kell igazodnia, és nem vezethet a felvételhez szükséges alapvető tanulmányi követelmények alóli teljes felmentéshez.

# 14. §

Alapképzésre, osztatlan képzésre csak az a jelentkező vehető fel, akinek a Kormányrendelet

19. §, 20. § és a 21. § (1) bekezdés j) pontja szerint járó többletpontokkal együtt, de más jogcímen adható többletpontok nélkül számított pontszáma eléri vagy meghaladja a 280 pontot.

# 15. §

A 13. §-t a mesterképzésre jelentkezők esetében azzal az eltéréssel kell alkalmazni, hogy az esélyegyenlőség biztosítására meghatározott többletpont nem lehet több 10 pontnál, és nem lehet kevesebb 1 pontnál.

# Pontszámítás a felsőoktatási szakképzésre történő jelentkezés esetén

**16. §**

1. A felsőoktatási szakképzésre történő jelentkezés esetén a Kormányrendelet 15-24. §- ban foglalt rendelkezéseket a jelen §-ban foglalt eltérésekkel kell alkalmazni.
2. A felsőoktatási szakképzésre történő jelentkezés esetén a jelentkező teljesítményét az alábbiak szerint kiszámított felvételi pontszámmal kell értékelni:
3. a tanulmányi pontok kétszerezésével, vagy
4. a tanulmányi pontok és az érettségi pontok összeadásával, vagy
5. az érettségi pontok kétszerezésével,

mindhárom esetben az esetleg szerzett érettségi többletpontok és az egyéb többletpontok hozzászámításával.

1. A (2) bekezdés szerinti három számítási módszer közül azt kell alkalmazni, amelyik a jelentkező számára előnyösebb.
2. A felsőoktatási szakképzésre jelentkezők érettségi pontját az érettségi bizonyítványában, illetve a tanúsítványaiban szereplő érettségi vizsgatárgyak közül a két legjobbnak a százalékos eredménye alapján kell megállapítani.
3. Felsőoktatási szakképzésre csak az a jelentkező vehető fel, akinek az érettségi többletpontokkal együtt, de a más jogcímen adható többletpontok nélkül számított pontszáma eléri, vagy meghaladja a 240 pontot.

# Felsőfokú oklevéllel történő jelentkezés sajátosságai

**17. §**

1. Valamennyi MSc és MA képzésre az adott szak képzési és kimeneti követelményében rögzített bemeneti feltételek teljesítésével lehet jelentkezni.
2. Diplomás (BSc és BA) képzésre bármilyen felsőfokú oklevéllel rendelkezők jelentkezhetnek.

# Mesterképzés

**18. §**

1. Az Egyetem a mesterképzésre jelentkezők rangsorolásakor az Nftv. 40. § (7) bekezdése szerint jár el.
2. A Kormányrendelet 14-23. §-ban foglaltak a mesterképzésre történő jelentkezésre nem alkalmazhatók.
3. A felvételi követelményeket és a meg azzal, hogy csak az a jelentkező vehető fel, akinek a pontszáma az (5) bekezdésben meghatározott pontszám 50 százalékát eléri. Az Nftv. 40. §
4. bekezdése szerinti oklevél és nyelvvizsga meglétét, a hátrányos helyzetet, a fogyatékosságot, a gyermek gondozása céljából fennálló fizetés nélküli szabadságot, a csecsemőgondozási díjban, gyermekgondozási segélyben, gyermeknevelési támogatásban vagy gyermekgondozási díjban való részesülést igazoló dokumentumokat a felsőoktatási felvételi eljárásban az Oktatási Hivatal vizsgálja.
5. A jelentkező teljesítményét pontozásos rendszerben kell értékelni a felvételi teljesítményért és a többletteljesítményért kapható maximális pontszám meghatározásával, amelyek összege legfeljebb 100 pont.
6. Felvételi pontok számítása a biológus mesterszakra:

Az összesen szerezhető pontok száma 100.

* az oklevél minősítése alapján max. 40 pont (az oklevél minősítésének nyolcszorosa),
* a szakmai és motivációs beszélgetésen legfeljebb 50 pont szerezhető.

Többletpontok: maximum 10 többletpont adható:

* a BSc-s oklevél feltételéül teljesített nyelvvizsgán felüli felsőfokú, komplex

 (C1) típusú EU-s nyelvből tett nyelvvizsga 5 pont

* középfokú komplex (B2) típusú nyelvvizsga 3 pont
* intézményi TDK 1-3. helyezés/különdíj 3 pont
* OTDK részvétel 3 pont
* OTDK 1-3 helyezés/különdíj 10 pont
* első szerzős tudományos közlemény (pl. cikk, poszter) 10 pont
* társszerzőség tudományos közleményben 5 pont
* előadás tartása tudományos szakmai fórumon 5 pont
* előnyben részesítés jogcímén (fogyatékosság, gyermekgondozás, hátrányos helyzet, halmozottan hátrányos helyzet) 2 pont
1. A többletteljesítményekért adható többletpontok jogcímeit, mértékét, megállapításának rendjét, az intézmény a szabályzatában határozza meg azzal, hogy az esélyegyenlőség biztosítására meghatározott többletpont nem lehet több 10 pontnál, és nem lehet kevesebb 1 pontnál.

# Felvételi eljárás felsőfokú szakképesítéssel rendelkezők számára

**19. §**

1. A szakirányú továbbképzésre jelentkezés esetén a jelentkezők eredményeinek összesítését, a korábban szerzett szakképzés ismeret anyaga beszámíthatóságát, a jelentkezők rangsorolását, a felvételi követelményeket és a rangsorolás módját a jelen szabályzat határozza meg.
2. A többletpontok a jelen szabályzat B) pontjában leírtak szerintiek lehetnek.

# Felvételi eljárási díjak

**20. §**

1. Felsőoktatási szakképzésre, alapképzésre, osztatlan képzésre és mesterképzésre történő jelentkezés esetén a jelentkezőknek felvételi eljárási alapdíjat kell fizetniük, amelynek összege 9000 forint. A felvételi eljárás alapdíja egyidejűleg három képzésre irányuló felvételi kérelem benyújtására jogosít.
2. Az (1) bekezdésben meghatározott három képzésre irányuló jelentkezést követően minden újabb jelentkezésért további 2000-2000 forint kiegészítő díjat kell fizetni.

Gyakorlati, egészségügyi alkalmassági, pályaalkalmassági, szóbeli és nyelvi alkalmassági vizsga esetén a vizsga megszervezésével és lebonyolításával kapcsolatos költségek fedezésére külön eljárási díjat határoz meg az egyetem azzal, hogy annak mértéke jelentkezésenként legfeljebb 4000 forint lehet. A biológus mesterszakra jelentkezőknek a szakmai és motivációs beszélgetés vizsgadíja 3000 Ft.

1. A felvételi eljárás alapdíját és a kiegészítő díjat az Oktatási Hivatalhoz, az intézményi díjat és a külön eljárási díjat az azt megállapító felsőoktatási intézményhez kell befizetni.
2. A pótfelvételi eljárás során 5000 Ft eljárási alapdíjat kell fizetni.
3. A külföldi állampolgárok számára hirdetett, idegen nyelven folyó képzésre történő jelentkezés esetén az eljárási díj mértékét a jelen szabályzat és annak melléklete határozza meg. A díjat a felsőoktatási intézmény részére kell befizetni és teljes egészében a felsőoktatási intézményt illeti meg.
4. A felsőoktatási felvételi eljárásért fizetendő felvételi eljárási díj visszatérítendő, ha a jelentkező
5. legkésőbb a jelentkezési határidő lejártáig visszavonja felvételi jelentkezési kérelmét;
6. elkésett felvételi jelentkezési kérelme elutasításra kerül;
7. a meghatározott felvételi eljárási díjnál magasabb összeget fizetett be, a különbözet erejéig;
8. nem nyújtott be felvételi jelentkezési kérelmet.

## SZAKMAI ALKALMASSÁGI VIZSGA

**21. §**

1. Ha valamelyik szakra történő felvételhez szakmai alkalmasságot is megkövetelnek, úgy az illetékes szervezeti egység szervezi a szakmai alkalmassági vizsgákat; a vizsgák idejéről és helyéről, valamint az egyéb szükséges információkról legkésőbb 15 nappal a vizsga kezdete előtt írásban tájékoztatja a jelentkezőket. Eljárási díj nem kérhető. Ettől a miniszter engedélyével el lehet térni.
2. A szakmai alkalmassági vizsga nem nyilvános. A szakmai alkalmassági vizsgán való megfelelés a felvétel feltétele. Minősítése „Megfelelt” vagy „Nem felelt meg” lehet.
3. Az Egyetem jelen szabályzatban a Kormányrendelet 1. számú melléklete alapján egészségügyi alkalmassági vizsgálatot is előírhat.
4. Az állatorvosi egységes, osztatlan szakra jelentkezőknek egészségügyi alkalmassági követelményeknek is meg kell felelniük. Az egészségügyi alkalmassági vizsgálat célja, annak megállapítása, hogy a jelentkező testi adottságai és egészségi állapota alapján képes-e felkészülni az állatorvosi hivatás ellátására és ennek során veszélybe kerül-e az egészsége, az állattartó telepen végzett gyakorlata során veszélyezteti-e az állatok egészségét. Az egészségügyi alkalmassági vizsgálatot a Nemzeti Munkaügyi Hivatal Munkavédelmi és Munkaügyi Igazgatóság Munkahigiénés és Foglalkozás-egészségügyi Főosztály foglalkozás-egészségügyi szakellátó helyei végzik.

 A jelentkező összpontszáma nullázódik, amennyiben az egészségügyi vizsgálat eredménye „nem felelt meg” (nem alkalmas), illetve ha időre nem küldi meg a vizsgálattal kapcsolatos hivatalos igazolást.

1. A felvételivel kapcsolatos feladatok ellátására, és a szakmai alkalmassági vizsga megszervezésére és lebonyolítására,
2. felvételi bizottságot és
3. szakmai alkalmasságot vizsgáló bizottságot és felülvizsgáló bizottságot kell létrehozni. A bizottságok létrehozása az oktatási rektorhelyettes feladata.
4. A vizsgáztatásban nem vehet részt az a személy, aki a vizsgázóval hozzátartozói vagy függelmi viszonyban van, aki részt vett a vizsgázó felkészítésében, vagy akitől a vizsga tárgyilagos elbírálása egyéb okból nem várható el.
5. Ha a szakmai alkalmassági vizsgáztatást több – azonos feladatú – bizottság végzi, a jelentkezőket az egyes vizsgáztató bizottságokhoz nyilvános sorsolással kell beosztani. A sorsoláson a vizsgázók részt vehetnek. A sorsolás időpontját és módját a jelentkezőkkel közölni kell.
6. A szakmai alkalmasságot vizsgáló bizottság elnöke a rektor, tagjai az oktatásért felelős rektorhelyettes, a szak(ok) vezető(i), a HÖK által delegált hallgató(k).
7. A fogyatékosokat megillető kedvezmények biztosítása érdekében az oktatási rektorhelyetteshez címzett kérelmet kell előterjeszteni, amelyhez csatolni szükséges a kérelmet alátámasztó, 79/2006. (IV. 5.) Kormányrendelet 19. § (1) bekezdése szerinti orvosi szakvéleményt.

## A BESOROLÁSI DÖNTÉS

**22. §**

1. Az Oktatási Hivatal a besorolási döntést
	1. a keresztféléves felvételi eljárás esetén legkésőbb a képzés indítása szerinti év január

25. napjáig;

1. az általános felvételi eljárás esetén legkésőbb a képzés indítása szerinti év augusztus

1. napjáig;

1. a pótfelvételi eljárás esetén legkésőbb a képzés indítása szerinti év augusztus 28. napjáig

hozza meg.

1. Besorolási döntésben az Oktatási Hivatal azt állapítja meg, hogy a jelentkező a felvételi jelentkezési kérelmében megjelölt és rangsorolt képzések közül mely képzés esetében érte el a felvételhez szükséges ponthatárt. Egyazon felvételi eljárásban a jelentkező által meghatározott rangsor alapján csak egy jelentkezési helyre sorolható be.
2. Az Oktatási Hivatal a besorolásról a felsőoktatási szakképzésre, az alapképzésre és az osztatlan képzésre a jelentkező felvételéről szakonként (önálló szakképzettséget eredményező szakirányonként) egységes rangsor, a mesterképzésre, valamint a már oklevéllel rendelkező jelentkezők esetében intézményi rangsor és a miniszter által az adott intézményre megállapított maximális hallgatói létszám szakos hallgatói kapacitása alapján dönt.
3. A jelentkezőkről egységes rangsorolás alapján ponthatár alkalmazásával kell dönteni. Az adott képzésre ponthatár alatti eredménnyel senki nem sorolható be. Azt, aki a ponthatárt elérte vagy meghaladta, kötelező besorolni.
4. Az Oktatási Hivatal a besorolásról szóló döntését
	1. elektronikus levélben, vagy
	2. elektronikus levelezési cím hiányában postai úton írásban közli a jelentkezővel.
5. A döntés indokolásának tartalmaznia kell a jelentkező valamennyi jelentkezésére vonatkozóan a felvételi összpontszámát.

## A FELVÉTELI DÖNTÉS

**23. §**

1. Az egyetem a felvételről szóló döntését
	1. a keresztféléves felvételi eljárásban a besorolási döntés időpontját követő nyolc napon belül;
	2. az általános felvételi eljárásban augusztus 1-jéig,
	3. a pótfelvételi eljárásban augusztus 31-éig

határozatban közli a jelentkezővel. Az egyetem azt a jelentkezőt veszi fel, aki – az Oktatási Hivatal értesítése alapján - hozzá lett besorolva.

1. A határozatnak tartalmaznia kell
	1. a felsőoktatási intézmény nevét, intézményi azonosítóját;
	2. a jelentkező által választott képzés pontos megnevezését;
	3. a jelentkező nevét, lakóhelyét, ha van, akkor az oktatási azonosító számát;
	4. az igénybe vehető jogorvoslat lehetőségére vonatkozó tájékoztatást;
	5. a hallgatói jogviszony létesítésére szóló felhívást, a beiratkozás elmulasztásának következményeire történő figyelmeztetést;
	6. azokat a jogszabályhelyeket, amelyek alapján a felsőoktatási intézmény a döntést hozta;
	7. a döntéshozatal helyét és idejét, a döntés kiadmányozójának nevét, hivatali beosztását.
2. A határozat tartalmazhatja
	1. a hallgatói jogviszony létesítésére vonatkozó további információkat;
	2. a nem magyar állampolgárságú jelentkezők számára az előkészítő évfolyamra történő felvétel felajánlását.
3. Amennyiben a jelentkező rendelkezik elektronikus levelezési címmel, a határozat elektronikus levélben is kiküldhető.

## EGYÉB RENDELKEZÉSEK

**24. §**

1. A felsőoktatási felvételi eljárással kapcsolatos intézményi hatáskörbe tartozó döntések, illetve mulasztások elleni jogorvoslati eljárást az egyetem az Nftv. 57-58. §-a, illetve az egyetemi szervezeti és működési szabályzat vonatkozó rendelkezései alapján folytatja le. Ennek alapján:
* a felülbírálati kérelmet a rektornak címezve a Tanulmányi Osztályra kell benyújtani csatolva hozzá az elbírálást segítő dokumentumokat,
* a felülbírálati kérelmet az Egyetemi Hallgatói Felülbírálati Bizottság bírálja el.
* a felülbírálati kérelmet elutasító döntés esetén a jelentkezőnek az Nftv.-ben biztosított joga van bírósághoz fordulni.
1. A felvételi eljárással kapcsolatosan előírt, az Oktatási Hivatalnak történő központi adatszolgáltatás, a központi számítógépes nyilvántartás keretében, a Tanulmányi Osztály feladata. Ezzel párhuzamosan, az oktatásért felelős rektorhelyettes intézkedése szerint és határidőre tájékoztatást kell küldeni a rektornak:

-a felvételre jelentkezőkről;

-a felvételi összpontszám alakulásáról, a tervezett ponthatárról;

-a felvettek számáról és szakonkénti megoszlásáról.

1. A felvételi adatszolgáltatásért az oktatási rektorhelyettes a felelős.

## ZÁRÓ RENDELKEZÉSEK

**25. §**

1. Jelen szabályzat rendelkezései a Szenátus jóváhagyással lépnek hatályba.
2. Jelen szabályzatban nem részletezett kérdésekben az Nftv., a felsőoktatási felvételi eljárásról szóló 423/2012. (XII. 29. ) Kormányrendelet, illetve a vonatkozó jogszabályok rendelkezései szerint kell eljárni.

## ZÁRADÉK

(1) Az Állatorvostudományi Egyetem Szenátusa a jelen szabályzatot 2016….. napján tartott ülésén, a …. SZT számú határozatával jóváhagyta.

(2) Jelen szabályzat a Szenátus döntését követő napon lép hatályba**.**

**Az Egyetem Szenátusa nevében**

|  |  |
| --- | --- |
| a Szenátus titkára | a Szenátus elnöke |